ນາໆຊາດ ຮຽກຮ້ອງໃຫ້ ບັນດາປະເທດໃນອາຊ່ຽນ ຊ່ວຍເຫຼືອຊາວອົບພະຍົບ
່ສາກົນຮຽກຮ້ອງ​​ໃຫ້​ ບັນດາ​ປະ​ເທດ​ອາຊີ​ຕາ​ເວັນ​ອອກສຽງ​ໃຕ້​ ຮັບເອົາ​ຊາວ​ອົບ​ພະຍົບ ​2000 ກວ່າ​ຄົນ ຈາກ​ມຽນມາ ​ແລະ ບັງກະລາ​ແດັສ ຂື້ນຈາກທະເລ
ອົງການຂ້າຫຼວງໃຫຍ່ຝ່າຍຜູ້ລີ້ໄພຂອງສະຫະປະຊາຊາດ ແລະ ກຸ່ມມະນຸດສະທຳ ໄດ້ບັນດາປະເທດອາຊີຕາເວັນອອກສຽງໃຕ້ ເປີດປະຕູຮັບເອົາຊາວອົບພະຍົບ ຫຼາຍພັນຄົນຈາກມຽນມາ ແລະ ບັງກະລາແດັສ ຂື້ນຈາກທະເລ ເຊິ່ງເຊື່ອວ່າກຳລັງຕິດຄ້າງຢູ່ເທິງເຮືອໂດກເກົ່າໆໃນ ທະເລ ອັນດາມັນ ແລະ ຊ່ອງແຄບ Malacca ຢູ່ນອກມະຫາສະໝຸດອິນເດຍ ມີຊາວອົບພາຍົບທາງເຮືອຈຳນວນເກືອບ 2000 ກວ່າຄົນ ໄດ້ຮັບການຊ່ວຍເຫຼືອ ຫຼືບໍ່ກໍໄດ້ລອຍນ້ຳເຂົ້າຝັ່ງ ປະເທດ ອິນໂດເນເຊຍ ແລະ ມາເລເຊຍ ເມື່ອຕົ້ນສັບປະດາຜ່ານມານີ້, ເຮັດໃຫ້ທົ່ວໂລກເກີດມີຄວາມສົນໃຈຕໍ່ຊະຕາກຳ ຂອງພວກເຂົາເຈົ້າ ຜູ້ສື່ຂ່າວວີໂອເອ Zlatica Hoke ມີລາຍງານ ຊຶ່ງ ພຸດທະສອນ ຈະນຳເອົາລາຍລະອຽດ ມາສະເໜີທ່ານ ພວກຜູ້ຊາຍ, ແມ່ຍິງ ແລະ ເດັກນ້ອຍ ທີ່ອິດເມື່ອຍ ທີ່ເດີນທາງມາ ເຕັມເຮືອຫຼາຍໆລຳ ກຳລັງລ່ອງລອຍຢູ່ນອກຊາຍຝັ່ງຂອງ ປະເທດ ອິນໂດເນເຊຍ, ມາເລເຊຍ ແລະ ໄທ ໃນຄວາມຫວັງວ່າ ຈະໄດ້ຂຶ້ນຝັ່ງ ເຖິງແມ່ນພວກເຂົາເຈົ້າອາດຈະໄດ້ຮັບອາຫານ ແລະນ້ຳ, ທີ່ຖິ້ມລົງມາທາງອາກາດ ຈາກປະເທດເຫລົ່ານີ້ກໍຕາມ ແຕ່ວ່າພວກເຂົາເຈົ້າ ກໍ່ຖືກຜັກດັນ ອອກໄປສູ່ທະເລ ໄກຂຶ້ນເລື້ອຍໆ ໂດຍຫວັງຢາກໃຫ້ ຄົນອື່ນຮັບເອົາພວກເຂົາໄປ ດັ່ງທີ່ນາຍພົນປະຢຸດ ຈັນໂອຊາ ນາຍົກ ລັດຖະມົນຕີໄທ ໄດ້ມີຄວາມເຫັນວ່າ: ນາຍພົນປະຢຸດ ກ່າວວ່າ ຊາວອົບພາຍົບສ່ວນໃຫຍ່ແມ່ນຊົນເຜົ່າ ໂຣຮິງຢາ, ເຊິ່ງເປັນຊົນເຜົ່າ Muslim ສ່ວນນ້ອຍ ທີ່ບໍ່ມີສັນຊາດມາຈາກ ມຽນມາ ເຊັ່ນທ້າວ Muhammed Husein ທີ່ໄປຕົກຢູ່ແຂວງ ອາເຈ ປະເທດ ອິນໂດເນເຊຍ ທ້າວ Muhammed Husein ເວົ້າວ່າ ແຕ່ວ່າປະເທດ ອິນໂດເນເຊຍກໍ່ບໍ່ຢາກຮັບເອົາຊາວອົບພະຍົບຕື່ມອີກ ເຊັ່ນກັນ ແລະ ປະເທດໄທ ກໍ່ໄດ້ປາບປາມພວກລັກລອບເອົາຄົນເຂົ້າ ປະເທດຢ່າງຜິດກົດໝາຍ, ເຊິ່ງມັກນຳເອົາພວກອົບພະຍົບ ເຂົ້າມາ ທາງບົກ ດັ່ງນັ້ນ ຈຶ່ງເຮັດໃຫ້ມີຫຼາຍຄົນຕົກຄ້າງ ແລະລ່ອງລອຍຢູ່ໃນ ທະເລ, ໃນສະພາບທີ່ອິດເມື່ອຍ, ບໍ່ສະບາຍ ແລະ ຫິວໂຫຍ ແລະ ກໍ່ມີຫຼາຍຄົນໄດ້ເສຍຊີວິດ ໄປແລ້ວ ຫຼືບໍ່ກໍ່ຈົມນ້ຳຕາຍ ອົງການສະຫະປະຊາຊາດ ກຳລັງຮຽກຮ້ອງໃຫ້ມີການປະສານງານກັນ ຊອກຄົ້ນຫາ ແລະ ກູ້ໄພຮ່ວມກັນ ຢູ່ທະເລ ທ່ານ Stephane Dujarric ໂຄສົກເລຂາທິການໃຫຍ່ອົງການສະຫະປະຊາຊາດ ກ່າວວ່າ ສະຫະລັດ ອາເມຣິກາ ກໍ່ໄດ້ຮຽກຮ້ອງໃຫ້ບັນດາປະເທດໃນ ອາຊີ ຊ່ວຍຊີວິດພວກຊາວ ອົບພະຍົບໄວ້ ເຊັ່ນກັນ ທ່ານ Jeff Rathke ໂຄສົກກະຊວງການຕ່າງປະເທດສະຫະລັດ ກ່າວວ່າ ປະເທດໄທ ໄດ້ຮຽກຮ້ອງໃຫ້ມີ ການປະຊຸມລະດັບພາກພື້ນ ໃນວັນທີ 29 ເດືອນພຶດສະພານີ້ ເພື່ອປຶກສາຫາລືບັນຫາຊາວອົບພະຍົບ ດັ່ງກ່າວ ((INTRO)) ((NARRATOR)) ((GENERAL PRAYUTH CHAN-OCHA,THAI PRIME MINISTER(in Thai) )) ((NARRATOR)) ((NARRATOR)) ((STEPHANE DUJARRIC, SPOKESMAN FOR THE U N SECRETARY GENERAL)) ((NARRATOR)) ((JEFF RATHKE, STATE DEPARTMENT SPOKESMAN)) ((NARRATOR))